Piiblikohvik
Tere tulemast taas Piiblikohvikusse!
Täna räägime Piibli algusest, loomisloost,
ja kuidas see mõjutab meie arusaamist
meie mehelikkusest, naiselikkusest ja inimsusest.
Minu külaliseks on teoloogiamagister Soili Haverinen.
- Tere tulemast saatesse! - Aitäh!
- Oled uurinud feminismi, millest rääkisime eelmises saates,
kuid oled uurinud ka Piiblit, õpetanud sellest
ja kirjutanud ka raamatu koos teise teoloogi
Mailis Janatuineniga "Karjuseamet, inimväärikus ja sugu".
Sellega seoses oled pidanud uurima ka Piibli loomislugu.
Millist tähtsust omavad Piibli esimesed peatükid, loomislugu,
meie inimväärikuse seisukohalt?
- Näen, et see pole lihtsalt Piibli algus,
vaid seal laotakse alus meie arusaamisele inimesest
ja ka sellele, mida tähendab olla mees ja naine.
Need on väga olulised ja annavad inimväärikusele aluse.
Teiselt poolt räägib see ka sellest, miks ei ole kõik maailmas ideaalne,
miks maailm on katki.
- Mida seal konkreetselt inimväärikuse kohta öeldakse?
- Inimväärikuse kohta öeldakse, et inimesel on ainulaadne väärtus
sarnasuse tõttu Jumalaga.
Loen, mida 1 Moosese raamatu 1. peatükk inimese loomisest ütleb.
Alates salmist 26:
Ja Jumal ütles: "Tehkem inimesed oma näo järele,
et nad valitseksid kalade üle meres, lindude üle taeva all,
loomade üle ja kogu maa üle ja kõigi roomajate üle,
kes maa peal roomavad!"
Ja Jumal lõi inimese oma näo järele, Jumala näo järele lõi ta tema,
ta lõi tema meheks ja naiseks!
Ja Jumal õnnistas neid, Ja Jumal ütles neile:
"Olge viljakad ja teid saagu palju, täitke maa ja alistage see enestele;
ja valitsege kalade üle meres, lindude üle taeva all
ja kõigi loomade üle, kes maa peal liiguvad!"
Liigun peatüki viimasesse salmi -
Ja Jumal vaatas kõike, mis ta teinud oli,
ja vaata, see oli väga hea!
Siis sai õhtu ja sai hommik, kuues päev.
- Kas Jumala näo järele loomine on asjaga seotud?
- See on ehk kõige olulisem.
Kui mõelda mis tahes kunstiteost, ei määrata selle väärtust
tavaliselt selle materjali järgi ega ka selle kasulikkuse järgi,
vaid väärtus tuleneb üldiselt kunstniku nimest.
Kui rääkida inimesest, siis meile on kirjutatud
Kõikvõimsa Jumala nimi, me oleme Tema disainitud,
Tema autoportree.
Sellest tuleneb inimese tohutu väärtus.
Sellest suuremat väärtust ei ole, kuna Kõikvõimsast Jumalast
ei ole suuremat kunstnikku, ei ole ühtki nime üle Tema nime.
Kuna siin öeldakse, et mees ja naine on koos
Jumala näo järele loodud, annab erineva lähtekoha
ka mees- ja naisküsimusele.
- Iga mees ja iga naine on loodud Jumala näo järele?
- Nii see on. Nii võib loomisloo põhjal järeldada.
- Kas see on täiesti sõltumatu inimese seisusest,
võimalikust varandusest, võimetest jne?
- See on olemuslik väärtus, mis on igas inimeses olemas.
See ei sõltu tõesti sellest, kui osavad või kasulikud me oleme
ühiskonnas, koguduses või mujal.
Kui meist poleks elus ka kunagi millekski kasu,
kui keegi on nii haige või vigane, et ei suuda kunagi kasulik olla,
on ka sellel inimesel loomise põhjal, olemuse põhjal,
samasugune väärtus kui näiteks maailma parimal ajukirurgil.
Kasulikkus ja võimupositsioon ei mõjuta inimese väärtust.
- Mis hetkest mis hetkeni see väärtus kehtib,
kui mõelda inimelu algusele nööpnõela suurusena
ja lõpule, kus aktiivne kontakt maailmaga võib olla kadunud?
Mis hetkest mis ajani kestab Jumala näo järele olek?
- Vastavalt Piiblile: inimene on viljastumise hetkest inimene.
Alanud inimelu on väärtuslik, isegi kui sellest pole veel kasu
ega teata, kes temast suurena saab. Elu on äärmiselt väärtuslik.
Ka siis, kui inimesel pole enam maailmaga ühendust,
või ta on parandamatult haige, on ka tema väärtuslik
ning temagi eest tuleb hoolitseda ja talle armastust osutada.
- Sellel on suur tähendus, kui küsime: Kes ma olen maailmas?
Tingimused võivad olla rasked, mul võib puududa korralik kasvatus,
ometi on mind loodud Jumala näo järele.
- Täpselt. Kui keegi teab, et on juhuse läbi sündinud,
ta ei olnud soovitud laps, võib temagi mõista,
et isegi kui tema maised vanemad teda ei soovinud,
on ta Jumala poolt elama määratud inimene ja äärmiselt väärtuslik.
See ei sõltu sellest, mida keegi teine ütleb,
isegi mitte tema enda vanemad.
- Kui mõelda tänapäeval inimväärikusega seotud teemadest,
nagu õigus oma arvamusele, õigus olemasolule,
õigus oma arvamust väljendada, õigus mittediskrimineerimisele,
mõjutab kõike kristluse poolt Piibli põhjal antud kindel alus.
- Jah. See õhutab meid ka teisi vastavalt kohtlema.
Peame kohtlema neid väärikalt, isegi kui me ei näe nende elus
inimlikult midagi kasulikku või õnnestunut.
Iga inimest tuleb kohelda ühesuguse austuse ja armastusega.
- Sõltumata tema arvamustest, taustast ja nägemustest?
- Just. See ei tähenda, et me ei võiks temaga eri meelt olla.
Meil on õigus olla eriarvamusel, kui mõistame, et ta elab valesti.
See on teine teema.
See ei muuda küsitavaks tema väärtust inimesena
ja samas võime vabalt öelda, kui näeme, et midagi on valesti.
Sama kehtib ka meie endi eludes - kui me ei suuda õigesti elada,
ei võta see meilt väärtust Jumala lastena
või Jumala määratud inimestena; säilib meie inimväärikus
ja samas ka võimalus andeksandmiseks.
- Jätkame sellel teemal hiljem. Räägime nüüd langemisest.
Vaatamata viimasele loetud salmile, kus kõik oli loomise järel hästi,
tuli pattulangemine.
Mis sel juhul inimväärikusele ja meheks-naiseks-olemisega juhtus?
- Ütleksin veel, et ka sugudevaheline erinevus oli hea.
Ühine inimsus, kuid samas erinevus, osaliselt erinevad ülesanded,
kuulusid loomisesse, need ei tulenenud meie rikutusest.
Naise ja mao vahel toimus teoloogiline vestlus
ning esimesena langes mõistus.
Naine arvas oma mõistuse põhjal, et see, mida Jumal nimetas pahaks,
oli hea, kuna ta võttis vestluses omaks mao argumendid.
Mees oli seal kõrval ega sekkunud arutellu,
ta vältis vastutust, mis talle antud olukorras kuulus.
Nii astusid nad vastu Jumala käsule ja sõid keelatud vilja.
Huvitav on see, et esiteks tahetakse suuremat võimu,
astutakse Jumala käsu vastu, et saada enam Jumala sarnaseks,
vastutust aga ei taheta; järgneb vastutuse eest põgenemine
ja teiste süüdistamine.
See on väga tüüpiline ka meie ajale -
tahetakse võimu, aga vastutada ei taheta.
See rikkus partnerluse.
Süüdistusele järgnesid teatud tagajärjed -
naine sai rasedusvaevad ja mees raske töö.
Loeme Piiblist - Naisele ta ütles:
"Sinule ma saadan väga palju valu, kui sa käima peal oled:
sa pead valuga lapsi ilmale tooma!
Sa himustad küll oma meest, aga tema valitseb su üle!"
Esiteks, naisele rõõmustavasse lapsesaamisse tuli valu ja kannatus,
ning samas purunes mehe ja naise vaheline suhe:
"Sa himustad küll oma meest, aga tema valitseb su üle!"
Selle salmi võiks tõlkida ka teisiti: "Su tahe on su mehe vastu",
mis viitab pigem sellele, et naise tahe on vastuolus mehe omaga,
kuid mees peab tugevamana siiski naist oma võimu all.
Siin peegeldub igal juhul partnerluse purunemine,
mis asendub võimuvõitlusega. Ühiselu pole enam lihtne.
Mehele määrati raske töö vaevad.
- Kui tänapäeval end inimesena vaatlen
ning tahan näha end Piibli ja kristluse valguses,
näeme esimesena loomist ja teisena langemist.
Igaüks meist on nii loodud kui ka langemise-järgne inimene.
Kas meil on tasakaal? Kas näeme neid mõlemaid,
või on meil oht rõhutada neist ühte või teist?
- Üldiselt me ei näe mõlemat. Näeme pigem ühte neist.
Tundub, et eriti valuline on õige partneri leidmine.
Võideldakse kas võimu pärast või eristatakse end
ega otsita üldse mingit ühendust.
Ühiselu on muutnud probleemseks ja partnerlus on kadunud.
- Need on kaks kristluse suurt tõde: loomine ja langemine.
Kolmandaks on lunastus või lepitus ehk evangeelium.
Kas seegi on juba alguses olemas?
- See on olemas juba enne halbadest tagajärgedest rääkimist.
Esimesed tagajärjed loetakse maole - Siis Jehoova Jumal ütle maole:
"Et sa seda tegid, siis ole sa neetud kõigi lojuste
ja kõigi väljaloomade seas!
Sa pead roomama oma kõhu peal ja põrmu sööma kogu eluaja!
Ja ma tõstan vihavaenu sinu ja naise vahele,
sinu seemne ja tema seemne vahele,
kes purustab su pea, aga kelle kanda sa salvad!"
Madu õhutatakse langemise üle mitte liialt rõõmustama,
kuna Jumalal on lahendus sellelegi olukorrale -
tuleb naise seeme ehk Jeesus, kes purustab mao pea.
Mao võim purustatakse ja mao rikutud asjad parandatakse.
Aga madu salvab Tema kanda ehk Jeesus pidi kannatama,
et mao pea purustataks.
- Siit tõuseb kolmas lääts, mille läbi end Piibli valguses näha.
Ma ei ole üksnes loodud ja langenud, vaid ka Jeesuse lunastatud inimene,
kelle eest Jeesus on surnud.
Iga inimene - iga mees, iga naine, iga laps, iga elatanu.
- Täpselt. See loob andeksandmise õhkkonna.
Me ei pea ehmuma, kui näeme, et partnerlus igapäevaselt ei toimi
nagu peaks, vaid võime toetuda Jumala andeksandmisele
ja paluda teineteiselt andeks ning lahendada oma asjad
ja paluda Jumala õnnistust, et leida õige hoiak teineteise suhtes.
Ja see katkisus ei kesta igavesti, see ei ole viimane sõna.
Kunagi luuakse terve loodu uuesti ja partnerluski saab algse kuju.
- Viitasid juba sellele, et neid pole lihtne tasakaalus hoida.
Lugesin hiljuti Avalike kirjade sektorist 16-aastase tüdruku loo,
kuidas ta oli vihane, kui soostus üle hulga aja kirikusse minema
ja kuulis seal, et ta on patune. See vihastas teda.
Ta ütles, et pole patune naine, vaid täiesti auväärne inimene,
kes on elanud moraalselt.
Ilmselt on raske neid asju tasakaalus hoida -
igaüks on väärtuslik, kuid samas patune ja katki,
mässumeelne Jumala vastu, kuid samas Jumala armastuse objekt.
Kuidas sa neid oma elus tasakaalus hoiad?
- Ühelt poolt on see pinge, mis kuulubki meie elu juurde.
Kui seda püütakse ühes või teises suunas parandada,
nii et poleks enam lahkhelisid, kaldub asi ühte või teise kraavi.
Kas antakse järgi patususele või arvatakse, et enam pattu polegi.
Mõlemad on halvad lahendused.
Meie valu ja pinge nende kahe tasakaalustamisel kestab edasi.
Kuid see ongi igapäevane elu Jumala ees
ja Jeesuse juurde tulemine, et patud andeks paluda.
Samas on see suur lohutus,
kuna Piibelgi ütleb, et me pole veel valmis.
- Et polegi mõtet imestada, kui usuelu täiuslikult ei toimi,
inimsuhted täiuslikult ei toimi.
Piibel ütleb seda juba ette, et asjad ei toimi täiuslikult,
kuna kuulume langenud sugupõlve hulka.
- Teiselt poolt juurutab see meid pidevalt tugevamini Kristusse.
Mida sügavamalt näeme, kuidas patt meid rikkunud on,
seda enam näeme Jumala armu Kristuses,
kui suur and Kristuse veri tegelikult on, mis meid puhastab.
Kui meie arusaam oma patususest jääb väga pinnapealseks,
võib ka tänulikkus armu eest jääda väga pinnapealseks.
Nii võib tugevalt säilida arusaamine, et teeme asju omal jõul
ja saame üsna hästi hakkma.
- Kirikut on süüdistatud teatud küsimuste ümber tiirlemises.
Kaks viimaste aastate suurt teemat on olnud naispastorid ja homoküsimus.
Kui võtta need suured tõed ja mõelda karjaseametile,
millest sa oma raamatus kirjutasid, ning küsimusele naise seisusest
ja ametist.
Kuidas kirjeldaksid seda nende suurte tõdede valguses?
Sinu raamatust selgub, et kuulud nende hulka,
kelle meelest kuulub karjaseamet Piibli järgi meestele.
Kuidas need tõed seda küsimust mõjutavad?
- Isegi kui need on usu seisukohast veidi marginaalsemad teemad,
siis Piibli seisukohast on need olulised küsimused.
Meid õhutatakse arutlema ja kaitsma kristlust ka küsimustes,
mida parajasti rünnatakse.
Kui mõelda Soome peale ja meie idanaaber ründaks
näiteks Imatral, siis meie armeejuhid ei ütleks,
et see on kõrvaline asi, Helsingit ei ole keegi rünnanud;
ootame, kuni rünnatakse Sipoo vallas ja siis hakkame kaitsma.
Oluline on, et kui rünnatakse Piibli autoriteeti,
on põhjust vaatamata teemale valvas olla
ja otsida, mis on antud küsimuses Piibli seisukoht.
- Sinu arusaama kohaselt on naise pürgimine pastoriametisse
ebapiibellik.
On sul mõni kirjakoht, millega seda põhjendada,
või toetab seda kogu Piibli õpetus?
- Kirjakohti on rohkemgi.
Võtame esiteks inimväärikusteema.
Mitte mingil juhul ei ole pastoriameti puhul
Piibli järgi tegemist inimväärikuse teemaga,
nagu näidataks selle läbi, et naised on väärtuslikud.
Naiste väärtus ei sõltu sellest, mis ametis nad koguduses on.
Samas on Piiblis palju kirjeldusi,
millises ametis on naistel võimalik koguduses olla
ja evangeeliumi kuulutada.
Selles mõttes ei ole tegemist küsimusega naise väärtusest.
Näiteks apostliamet on üks,
Korintose ja Timoteose kirjades on kõnelemise keeldude kirjakohad,
mis naise ameteid piiravad.
Olulisim on, et Piibel ei määra naisele pastoriametit.
See peaks jaatavalt näha olema, et uskuda selle määratust.
- Väidad, et väärtus on sama, kuid ülesanne on erinev.
- Jah.
- Kuidas on lood homoküsimuse, teise suure teemaga?
Ka selle puhul väidetakse, et tegemist on inimõigusteemaga.
Kas on?
- Kindlasti mitte.
Erinevate elustiilide erinevalt hindamine
ei mõjuta nende hindamist inimesena.
Näiteks palve homoseksuaalide eest.
Muidugi peab nende eest palvetama, kuid see ei muuda nende suhet
piibellikuks ega kristlikuks.
Inimestena tuleb neid õnnistada, kuid mitte nende suhet ega pattu.
- See on nii põnev ja tundlik teema,
et pani terve riigi kohisema, kui rahvaesindaja Päivi Räsänen
ütles televisioonis, et meie positsioon on võrdne,
kuid meil võib olla erinevaid ülesandeid.
Ja see ei mõjuta meie väärtust inimesena,
kui keegi ütleb, et teed midagi valesti.
Öeldakse, et ei tohi vahet teha, kuid ma ei saa sellest aru,
sest me teeme vahet kümnetes tuhandetes asjades.
Kui ütlen kellelegi, et sa ei tohi nii teha,
ei tähenda see, et võtaksin talt inimväärikuse.
Ma ei saa aru, kuidas see saab võimalik olla.
Võimalik, et see, mis ta teeb, on mingis tähenduses kahjulik
ja seetõttu ma sekkun asjasse.
- See toob esile tõelise probleemi taustaideoloogias,
mis nõuab homoseksuaalsete suhete võrdsustamist abieluga
või naispastoreid.
See ideoloogia lähtub ateismist, neil puudub arusaam
iga inimese ülimast väärtusest, mis puhul inimelu sarnasus
teiste inimestega on võrdõiguslikkuse aluseks.
Selle ideoloogia põhjal on võimalik inimväärikuses kahelda,
kui muudetakse küsitavaks nende erinev elustiil
ja selle õigustamine.
Nende ideoloogia inimväärikuse alus on nõrgem kui kristlikul ideoloogial.
Seetõttu tunnevad nad, et kaheldakse nende inimväärikuses.
Seda kõike peaks vaatlema tervikuna, mida Piibel ütleb inimväärikuse kohta.
- Kui mõelda nendele tõdedele, millest alguses rääkisid -
Piibel räägib, et oleme loodud, kuid langemisest rääkimine
ei tühista esimest tõde. See on vundament.
Poleks ju vahet kui ka väärtused on langemisaltid?
- Ei, kui on võimalus andeks saada ning Jumal loob uue taeva ja maa.
Just sellepärast me räägimegi patust ja kutsume inimesi meeleparandusele.
Sellest poleks põhjust rääkida, kui poleks pakkuda midagi paremat,
kui Jumal poleks teinud midagi selle asja parandamiseks.
- Sinu väide täiesti teisest ideoloogiast on väga huvitav.
Kristlastena peaksime olema valvel, et meie mõtlemine ja hoiak
mingisse ilmingusse lähtuks neist suurtest tõdedest -
loodud, langenud, lunastatud - need on alati olemas.
- See on põhipakett, mis meil peab korras olema,
et asjadest õigesti aru saada. See on meie vundament.
Oleme valmis aru andma oma päästelootusest.
Ka siis, kui see tuleb tänapäevaste väljakutsete vormis
meie kristlike väärtuste vastu.
Ka sel juhul peame olema valmis uurima Sõnast, kuidas asjad on.
- Öeldakse, et mu pattudest rääkides võetakse mult inimväärikus.
Unustatakse kaks põhitõde - langemine ja lepitamine.
- Võib öelda, et kristliku arusaama järgi seda ei juhtu.
Kristliku arusaama järgi inimväärikusest
ei muutu inimväärikus kuidagi küsitavaks.
Võib küsida, millel nende inimkäsitlus põhineb.
Selle puhul ehk muutub inimväärikus küsitavaks.
Piibel on siiski parem alus inimväärikusele.
- Aitäh, Soili Haverinen, et rääkisid sellest paremast alusest.
Kirjutad sellest ka koos Mailis Janatuineniga raamatus
"Karjaseamet, inimväärikus ja sugu".
Aitäh ja õnnistust sinu õpingutesse, uuringutesse ja töödesse.
- Aitäh.
Aitäh teile, head vaatajad, et olite meiega Piiblikohvikus.
Kohtume nädala pärast ja peame seni meeles,
et kui Piibel õhutab meid pattudest meelt parandama
ja väidab, et oleme patused, kellest mina olen esimene,
ei võta meilt inimväärikust. Vastupidi.
Kuna oleme nii väärtuslikud, kõnetab Jumal meid vahel
ka rangemalt ja peab meid vastutavaks.
Õnneks on vastutustundetusele ja patule vasturohi - Jeesus.
Õnnistatud nädalat!
Kohtumiseni nädala pärast taas Piiblikohvikus!
Tõlge: Monika Jaaguri